અમદાવાદ: નાણાકીય વર્ષ ૨૦૧૫-૧૬ના ચોથા ત્રિમાસિક સમયગાળાનાં પરિણામોની મોસમ ચાલુ સપ્તાહથી શરૂ થઇ જશે. ત્યારે નિષ્ણાતોના જણાવ્યા પ્રમાણે નિફ્ટી-૫૦ કંપનીઓના નફામાં ૧૨ ટકા વધારો થવાનું અનુમાન વ્યક્ત કરાયું છે. કોમોડિટીના ભાવમાં સ્થિરતા તથા નોટબંધી બાદ વપરાશમાં જોવા મળેલી વૃદ્ધિના કારણે આ સુધારો થાય તેવી શક્યતા વ્યક્ત કરાઇ રહી છે. જાન્યુઆરીથી માર્ચના સમયગાળામાં વાર્ષિક ધોરણે આવકમાં ૮.૯ ટકાનો વધારો થવાની શક્યતા છે, જે પાછલા નવ ક્વાર્ટરમાં સૌથી ઊંચી રહી શકે છે. કંપનીઓનો ચોખ્ખો નફો ૧૨.૪ ટકા વધવાની શક્યતા પણ વ્યક્ત કરાઇ છે. અગાઉના ક્વાર્ટરમાં ૧૬.૮ ટકા વધારો થયો હતો.